《再至山阳》
宋代·吴则礼

北湖锥也无，四海一儿子。
此生吾知之，不过老病死。
五斗一强谋，要饱聊尔耳。
秃发犹读书，尽胜种种事。
初解行脚包，问讯长淮水。
端欲洗枯肠，相见辄欢喜。
将借官屋居，聊复置床几。
更煮楚州糜，尚欠淮南睡。
手中楞严经，咀嚼真有味。
姑降老鼻雷，岂复论字义。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。